สลด! หญิงพลัดตกรางแอร์พอร์ตลิงค์เสียชีวิต-ผู้โดยสารตกค้างอื้อ
สลด! ผู้โดยสารพลัดตกรางแอร์พอร์ตลิงค์ สถานีบ้านทับช้างเสียชีวิต ส่งผลให้ผู้โดยสารตกค้างอื้อ
19 มิ.ย. 2560

ผู้สื่อข่าวรายงานว่า วันนี้ ( 19 มิ.ย.60) ทวิตเตอร์ Airport Rail Link ได้โพสต์ข้อความแจ้งว่า สถานีบ้านทับช้างมีเหตุผู้โดยสารหญิงพลัดตกรางและหยุดให้บริการเดินรถชั่วคราว ซึ่งทางเจ้าหน้าที่ได้เร่งช่วยเหลือแต่พบว่าผู้โดยสารหญิงที่พลัดตกลงมาเสียชีวิตแล้ว
ส่วนการเดินรถล่าสุดรถไฟฟ้าแอร์พอร์ตลิงก์ให้บริการเดินรถสถานีสุวรรณภูมิ ถึง สถานีลาดกระบัง (รถไฟฟ้าให้บริการ 1 ขบวน) และสถานีหัวหมาก – สถานีพญาไท – สถานีหัวหมาก (รถไฟฟ้าให้บริการ 4 ขบวน) โดยงดให้บริการเดินรถไฟฟ้าสถานีบ้านทับช้างชั่วคราว




 